text: борлықақ балқаш көлінің алабындағы көл. абай облысы семей қалалық әкімдігі аумағында, қайнар ауылынан қарай 50 км жерде орналасқан. аумағы 21,4 км2, теңіз деңгейінен 812,2 биіктікте. ұзындығы 8,5 км, енді жері 4,1 км, жағалауының ұзындығы 24,0 км. негізінен еріген қар және жер асты суларымен толысады. қараша айында суы қатып, сәуірде мұзы ериді. қуаң жылдары суы тартылады. суы тұзды, кермек, сілтілігі төмен. жақын маңайдағы шаруашылықтар пайдаланады. жағалауы жайпақ, жусан мен сораң өсімдіктер өседі.